ปตท. เปิดรับสมัครชิงเก้าอี้ CEO คนใหม่ 4-26 พ.ย. นี้
ปตท. เปิดรับสมัครชิงเก้าอี้ CEO คนใหม่ 4-26 พ.ย. นี้
ปตท. เปิดรับสมัครชิงเก้าอี้ CEO คนใหม่ 4-26 พ.ย. นี้
1 พ.ย. 2562

บริษัท ปตท. จำกัด (มหาชน) หรือ PTT เปิดเผยว่า หลังจากที่ประชุมคณะกรรมการบริษัทเมื่อวันที่ 17 ตุลาคม 2562 มีมติแต่งตั้งคณะกรรมการสรรหาซีอีโอ ปตท. คนใหม่ แทนนายชาญศิลป์ ตรีนุชกร ที่จะครบวาระการดำรงตำแหน่ง ในวันที่ 12 พฤษภาคม 2563 นั้น
ล่าสุดบริษัทประกาศเปิดรับสมัครบุคคลเพื่อรับการคัดเลือกดำรงตำแหน่งประธานเจ้าหน้าที่บริหารและกรรมการผู้จัดการใหญ่ (ซีอีโอ) คนใหม่ ตั้งแต่วันที่ 4-26 พฤศจิกายน 2562 โดยมีคุณสมบัติและเงื่อนไขดังต่อไปนี้
1.คุณสมบัติทั่วไป
ผู้สมัครต้องเป็นผู้มีคุณสมบัติทั่วไปในวันที่ ปตท. ได้รับใบสมัคร ดังนี้
1.1 มีสัญชาติไทย
1.2 มีอายุไม่เกิน 58 (ห้าสิบแปด) ปีบริบูรณ์ ในวันที่ยื่นใบสมัคร
1.3 ไม่เป็นกรรมการของบริษัท ปตท. จำกัด (มหาชน) ในวันที่ยื่นใบสมัคร
1.4 สามารถทำงานให้แก่บริษัท ปตท. จำกัด (มหาชน) ได้เต็มเวลำ
1.5 ไม่เป็นบุคคลวิกลจริตหรือจิตฟั่นเฟือนไม่สมประกอบ
1.6 ไม่เป็นบุคคลล้มละลาย หรือไม่เคยเป็นบุคคลล้มละลายทุจริต
1.7 ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
1.8 ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดิน เพราะร่ำรวยผิดปกติหรือมีทรัพย์สินเพิ่มขึ้นผิดปกติ
1.9 ไม่เป็นข้าราชการการเมือง สมาชิกสภาผู้แทนราษฎร สมาชิกวุฒิสภา สมาชิกสภาท้องถิ่นหรือผู้บริหารท้องถิ่น
1.10 ไม่เป็นผู้ดำรงตำแหน่งใดในพรรคการเมือง หรือเจ้าหน้าที่ของพรรคการเมือง
1.11 ไม่เคยถูกไล่ออก ปลดออก หรือให้ออกจากงานเพราะทุจริตต่อหน้าที่
1.12 ไม่เป็น หรือภายในระยะเวลาสามปีก่อนวันได้รับแต่งตั้ง ไม่เคยเป็นกรรมการ หรือผู้บริหารหรือผู้มีอำนาจในการจัดหารหรือมีส่วนได้เสียในนิติบุคคลซึ่งเป็นผู้รับสัมปทาน ผู้ร่วมทุน หรือมีประโยชน์ได้เสียเกี่ยวข้องกับกิจการของบริษัท ปตท. จำกัด (มหาชน) เว้นแต่การเป็นประธานกรรมการ หรือกรรมการในนิติบุคคลดังกล่าวโดยการมอบหมายของบริษัท ปตท. จำกัด (มหาชน)
&lt;อ่านรายละเอียดประกาศการรับสมัครฉบับเต็ม…&gt;